NARIADENIE RADY (ES, EURATOM) č. 723/2007
z 18. júna 2007,
ktorým sa upravujú opravné koeficienty uplatniteľné na odmeny úradníkov a ostatných pracovníkov Európskych spoločenstiev
RADA EURÓPSKEJ ÚNIE,
so zreteľom na Zmluvu o založení Európskeho spoločenstva,
so zreteľom na Protokol o výsadách a imunitách Európskych spoločenstiev, a najmä na jeho článok 13,
so zreteľom na Služobný poriadok úradníkov Európskych spoločenstiev a Podmienky zamestnávania ostatných zamestnancov Európskych spoločenstiev, ustanovené nariadením Rady (EHS, Euratom, ESUO) č. 259/68 (1), a najmä na články 63 a 64, článok 65 ods. 2 služobného poriadku a prílohy VII a XI k uvedenému služobnému poriadku, ako aj na prvý odsek článku 20, článok 64 a článok 92 uvedených podmienok zamestnávania,
so zreteľom na návrh Komisie,
keďže:
V Estónsku sa v období od júna do decembra 2006 výrazne zvýšili životné náklady, je potrebné následne upraviť opravné koeficienty, ktoré sa uplatňujú na odmeny úradníkov a ostatných pracovníkov,
PRIJALA TOTO NARIADENIE:
Článok 1
S účinnosťou od 1. januára 2007 sa opravný koeficient uplatniteľný podľa článku 64 služobného poriadku na odmeňovanie úradníkov a ostatných pracovníkov pridelených do nasledujúcej krajiny stanovuje takto:
-
Estónsko 83,4.
Článok 2
Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Luxemburgu 18. júna 2007